Andecha Astur recuerda a Berta Piñán qu’el PSOE ye’l responsable de la política de represión llingüística que güei careció ella na Xunta Xeneral
#000001
Reclamamos, por supuestu, el drechu de Berta Piñán y de cualisquier otru asturianu/a a espresase na propia llingua, na Xunta y fuera d’ella, pero nun podemos escaecer que la represión de los asturfalantes foi fasta hai bien pocu parte del programa y de la política de los socialistes asturianos, que se vieron forciaos a camudar la so postura por mor de la presión ciudadana a favor de la Oficialidá. De magar entós socediéronse los xeitos ermos y les semeyes coles que, ensin comprometese’n firme nin camudar la realidá llingüística asturiana, pretenden convencemos de que son ellos los adalides de la llucha polos drechos llingüísticos.
#000003
Poro, consideramos que’l silenciamientu -rápidamente acatáu- de Berta Piñán nun ye sinón la consecuencia de la falta de drechos y llibertaes que los asturianos carecemos a diario y de continuo, que son consecuencia direuta de les polítiques aplicaes añu tres añu pol PSOE.
#000005
Cuandu Andecha Astur tuvo de recurrir a la xusticia pa presentase n’asturianu a les elleiciones, l’abusu cuandu s’anularon votos llegales por tar les papeletes na nuesa llingua o la indefensión carecida cuandu -va unos meses- se refugaron escritos a la xunta elleutoral por tar escritos n’asturianu, en toos esos casos, foi el gobiernu del PSOE quien fexo’l papel de represor. Les mesmes voces que güei s’alcen indignaes callaron entos, o inclusu aplaudieron.
#000006
3 thoughts on “Represión a la Conseyera Cultura: d’aquellos vientos, estes turbonaes”
#000010